OREDANANZA RECOLLIDA DE LIXOS
ADMINISTRACIÓN LOCAL — Municipal — Moraña (Ordenanzas e Regulamentos, 27/12/2019)

Ao non haberse presentado reclamacións durante o prazo de exposición ao público, queda automaticamente elevado a definitivo o acordo plenario provisional deste Concello de data 03-10-2019, sobre a modificación de Ordenanza Fiscal Reguladora da Taxa por recollida de lixos, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. En uso das facultades concedidas polos artigos 133.2 e 142 da Constitución Española, e polo artigo 106 da Lei 7/1985, de 2 de abril, Reguladora das Bases do Réxime Local, e de conformidade co disposto nos artigos 15 a 19 e 20 a 27 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, este Concello establece a taxa por recollida domiciliaria de lixos, que se rexerá pola presente Ordenanza fiscal, cuxas normas atenden ao disposto no artigo 57 do citado texto refundido da Lei Reguladora das Facendas Locais. Constitúe o feito impoñible da taxa a prestación e recepción obrigatoria do servizo de recollida de lixos domiciliaria e de residuos sólidos urbanos de vivendas, aloxamentos e locais ou establecementos onde se exerza calquera actividade [industrial, comercial, profesional, artística.]. Para ese efecto, considéranse lixos domiciliarios e residuos sólidos urbanos, os restos e desperdicios de alimentación ou detritus procedentes da limpeza normal de vivendas ou establecementos. [Exclúense de tal concepto os residuos de tipo industrial, cascallos de obras, detritus humanos, materias e materiais contaminados, corrosivos, perigosos ou cuxa recollida ou vertedura esixa a adopción de especiais medidas hixiénicas, profilácticas ou de seguridade]. A recollida de residuos especiais, industriais e similares estará sometida ao establecido na Normativa específica reguladora. Son suxeitos pasivos desta taxa, todas as persoas físicas ou xurídicas e as Entidades, que ocupen ou utilicen as vivendas e locais situados nos lugares, prazas, rúas ou vías públicas en que se preste o servizo, xa sexa a título de propietario ou de usufructuario, habitacionista, arrendatario, ou, mesmo, de precario. Terá a consideración de suxeito pasivo substituto do contribuínte, o propietario das vivendas ou locais, que poderá repercutir, no seu caso, as cotas satisfeitas sobre os usuarios daquelas, beneficiarios do servizo. Responderán da débeda tributaria os debedores principais xunto a outras persoas ou entidades. A estes efectos consideraranse debedores principais os obrigados tributarios do artigo 35.2 da Lei 58/2003, de 17 de decembro, Xeral Tributaria. Salvo precepto legal expreso en contrario, a responsabilidade será sempre subsidiaria. Responderán solidariamente das obligación tributarias do suxeito pasivo as persoas físicas e xurídicas a que se refiren os artigos 42 da Lei 58/2003, de 17 de decembro, Xeral Tributaria En relación á responsabilidade solidaria e subsidiaria da débeda tributaria estarase ao establecido, respectivamente, nos artigos 42 e 43 da Lei 58/2003, de 17 de decembro, Xeral Tributaria. A cota tributaria anual será: O servizo extraordinario e ocasional de recollida de residuos sólidos urbanos, previa petición do interesado ou orde da Alcaldía por motivos de interese público, facturarase ao custo do mesmo. De conformidade co artigo 9 do Texto Refundido da Lei Reguladora das Facendas Locais, en relación co artigo 18 da Lei 8/1989, de 13 de abril, de Taxas e Prezos Públicos, non se admitirá beneficio tributario algún, salvo a favor do Estado e os demais Entes Públicos territoriais ou institucionais ou como consecuencia do establecido nos Tratados ou Acordos Internacionais, excepto a posibilidade de terse en conta criterios xenéricos de capacidade económica dos suxeitos obrigados a satisfacelas –art.24.4 TRLRHL-. 1. Devindícase a taxa e nace a obligación de contribuír desde o momento en que se inicie a prestación do servizo, entendéndose iniciada, dada a natureza de recepción obrigatoria do mesmo, cando estea establecido e en funcionamento o servizo municipal de recollida domiciliaria de lixos nas rúas ou lugares onde figuren as vivendas ou locais utilizados polos contribuíntes suxeitos á taxa.2. Establecido e en funcionamento o referido servizo, as cotas devindicaranse o primeiro día de cada ano natural. No caso de primeiro establecemento, a taxa devindicarase o primeiro día do ano de alta. Dentro do trinta días hábiles seguintes á data en que se devindique por vez primeira a taxa, os suxeitos pasivos formalizarán a súa inscrición en matrícula, presentando ao efecto a correspondente declaración de alta e ingresando simultaneamente a cota dos trimestres correspondentes. Nos tributos de cobro xornal por recibo, una vez notificada a liquidación correspondente ao alta na respectiva matrícula, poderán notificarse colectivamente as sucesivas liquidacións mediante edictos que así o advirtan. No entanto, cando se verifique por parte do servizo administrativo correspondente que a vivenda pode ser habitada, procederase de oficio a dar de alta a vivenda no correspondente Padrón, sen prexuízo de que se poida instruír expediente de infraccións tributarias. Cando se coñeza, xa de oficio ou por comunicación dos interesados, calquera variación dos datos figurados na matrícula, levarán a cabo nesta as modificacións correspondentes, que fornecerán efectos a partir do período de cobranza seguinte ao da data en que se efectuou a declaración. O cobro das cotas efectuarase anualmente mediante recibo derivado da matrícula, en período voluntario durante os dous meses naturais completos seguintes á data de expedición do recibo. Transcorrido devandito período procederase ao cobro das cotas en vía de prema. A prestación do servizo comprenderá a recollida de lixos na porta da rúa da fachada dos edificios, ou no lugar que previamente se indique, e a súa carga nos vehículos correspondentes. Para ese efecto, os usuarios veñen obrigados a depositar previamente os lixos no correspondente lugar, en recipientes axeitados e no horario que se determine. En todo o referente a infraccións e sancións, será de aplicación a Lei 58/2003, de 17 de decembro, Xeral Tributaria, en concreto os artigos 181 e seguintes, así como as súas disposicións de desenvolvemento, segundo o disposto no artigo 11 o Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. En todo o non previsto na presente Ordenanza estarase ao disposto no Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a Lei 7/1985, de 2 de abril, Reguladora das Bases de Réxime Local, a Lei 58/2003, de 17 de decembro, Xeral Tributaria, a Lei 8/1989, de 13 de abril, de Taxas e Prezos Públicos, así como na Ordenanza Fiscal Xeneral aprobada por este Concello. A presente Ordenanza fiscal, aprobada polo Pleno deste Concello en sesión celebrada o 3 de outubro de 2019, entrará en vigor no momento da súa publicación íntegra no Boletín Oficial da Provincia e será de aplicación a partir do 1 de xaneiro de 2019, permanecendo en vigor ata que se acorde a súa modificación ou a súa derrogación expresa. Contra o presente acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia. Moraña, 17 de decembro de 2019 A Alcaldesa María Luisa Piñeiro Arcos